OpenLLM-France/wikimedia huggingface dataset:
# Pegasus (konstelazioa)

Pegasus edo Pegaso —latinez: Pegasus— ipar hemisferioko konstelazio bat da, Greziar mitologiako Pegasoren omenez izendatua. Ptolomeok II. mendean izendatutako 48 konstelazioetako bat da, eta gaur egungo 88 konstelazio modernoetako bat da.
2,37tik 2,45era doan ageriko magnitudearekin Pegasuseko izarrik distiratsuena Epsilon Pegasi izeneko izar laranja supererraldoi bat da, batzuetan Enif izena hartzen duena. Beste izar batzuk Alpha (Markab), Beta (Scheat), eta Gamma (Algenib) dira. Hauek Alpha Andromedaerekin (Alpheratz edo Sirrah) batera Pegasoren Karratua izena duen asterismoa osatzen dute. Konstelazio honetako hamabi izarrek exoplanetak dituztela dakigu.

## Oharrak

* ↑ Euskaltzaindiaren 173. arauak honako hau gomendatzen du: "Euskaraz, konstelazioen izenak adierazteko, komeni da nazioarteko formak —latinezko grafia— erabiltzea, hainbat komeniago testuak zenbat eta teknikoago edo jasoago izan. Nolanahi ere, latinezko izenen itzulpenak edo egokitzapenak ere —azalpen-izenak— erabil daitezke, bigarren mailan, testu didaktikoetan edo azalpen gisa".

## Erreferentziak

* ↑ «Konstelazioak (88 konstelazio ofizialak)» 173. Astroen izenak. Euskaltzaindia, 21 or..
* ↑ (Ingelesez) Kanas, Nick. (2012). Star Maps: History, Artistry, and Cartography. Springer New York, 111 or. ISBN 9781461409175..

## Kanpo estekak

* Datuak: Q8864
* Multimedia: Pegasus (constellation) / Q8864
# Pegasus (spywarea)

Pegasus, Israelgo NSO Group teknologia enpresak garatutako spyware programa bat da eta, beraren bidez, faiOS eta Android sistema eraginkorrak dituzten telefono mugikorrak espiatu daitezke.
2016an giza eskubideen aldeko ekintzaile baten iPhone mugikor batean ezartzeko saiakera batek porrot egin ondoren jakin berri haren berri. Pegasus gai da mugikorretako testudun mezuak irakurri, deien arrastoa jarraitu, kodeak eskuratu, mugikorren kokalekua jakin eta bertan ezarriak dauden aplikazioak ezagutzeko.
Diskretua da programa: gailu elektronikoan sartzen dute, eta erabiltzaileek ez dute nabaritzen. Modu bat baino gehiago daude gailua infektatzeko. Batetik, telefonora deituta, lotura bat daukan SMSa bidalita edo posta elektroniko bidez —ez dago deiak hartu beharrik edo loturan sakatu beharrik—, eta, bestetik, Whatsappen moduko aplikazioen segurtasun akatsak aprobetxatuta.
Behin gailuan sartuta, espioia haren jabe egiten da; izan ere, Pegasus troiar bat, RAT bat zehazki, Urrunetik Kudeatzeko Tresna, ingelesez (Remote Administration Tool): besteak beste, mezu elektronikoak, erabiltzaile izenak, pasahitzak, argazkiak eta bideoak eskuratzea ahalbidetzen du; kamerak eta mikrofonoak aktibatzea; elkarrizketak entzutea; gailuaren kokapenaren berri izatea; eta Facebook, Whatsapp, Telegram eta Skypeko informazioa jasotzea. Gainera, programak ez du arrastorik lagatzen.
Pegasus programa independenteak dira, dinamikoa da, aldatzen ari da uneoro, eta sofistikazio handikoa da zelatatzearen fase guztietan. Sartzeko zulo edo akatsa aurkitzen duen gisa berean, troiarraren aztarna garbitzeko, beste pertsona eragile batek zauria itxi egiten du eta, are, zelataren eragilearen aztarna nahi den lekura bidera daiteke, espioitzaren biktimari erasoari buruzko pista faltsu bat eskainiz. Vicente Aguilera Díaz zibersegurtasuneko espezialistaren esanetan, mugikor bat zelatatzeko lizentzia bat milioi bat euro kostatzera hel daiteke.

## Erreferentziak

* 1 2 (Gaztelaniaz) SL, TAI GABE DIGITALA. (2022-05-07). «Pegasus explicado por un hacker» naiz: (Noiz kontsultatua: 2022-05-10).
* ↑ «Pegasus: zelatari isila norbere poltsikoan» Berria 2022-04-20 CC BY-SA 4.0 lizentziapean.
* ↑ (Gaztelaniaz) SL, TAI GABE DIGITALA. (2022-05-05). ««La licencia de Pegasus para intervenir un teléfono puede costar hasta un millón de euros»» naiz: (Noiz kontsultatua: 2022-05-10).

## Ikus, gainera

* Independentisten espioitza auzia (Espainia)

## Kanpo estekak

* Datuak: Q26734737
* Multimedia: Pegasus (spyware) / Q26734737
# Peñausende

Peñausende Zamorako probintziako udalerria da, Sayago eskualdean dagoena.
2008ko urtarrilaren 1eko erroldaren arabera 504 biztanle zituen.

## Ikus, gainera

* Zamorako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q907416
* Multimedia: Peñausende / Q907416
# Peñas y Salsa

Peñas y Salsa Salbaïa peñak 2001tik aurrera antolatutako salsa jaialdia da.
Baionako zezen plazan ekainaren erdialdeko larunbateko gauean ospatutako jaialdira, batez-beste, 5.000 ikus-entzule joaten dira.

## Zerrendaburuak

* 2001 : Azuquita ( / )
* 2002 : Orlando Poleo ( / )
* 2003 : Orlando "Maraca" Valle
* 2004 : Manolito y su trabuco
* 2005 : Africando
* 2006 : Donaldo Flores ( / )
* 2007 : Pedro Camacho y El Clan
* 2008 : Mercadonegro eta Frankie Morales
* 2009 : Alexander Abreu & Havana D'Primera

## Kanpo estekak

Webgune ofiziala
* Datuak: Q3377895
# Peñota

Peñota Santurtziko (Bizkaia) auzoa da. San Juan de Dios auzuneak, Peñota urbanizazioak eta inguruek osatzen dute. Portugaleterekin dauka muga, eta hain zuzen ere, udalerri biak lotzen dituen Peñota etorbidea hemen hasten da.
Izena Portugaleterekin ere lotu ohi da, gutxiagotan.
Izena ("harri edo haitz handia") kostaldean zegoen haitz bati zor dio, azken hau kostaldea "El Relleno" izeneko pasealekua eta igerilekuak egitean urruntzean desagertu den arren.
XIX mendera arte, auzoa Portugaleteri zegokion, baina Santurtziren erdialdetik hurbilago egotearren honi abildu zitzaion.
Gaur egun ez dago banaketa fisikorik udalerri bien artean, izan ere, eraikin batzuk udalerri bietan daude, EHUko Nautika Eskola, Renfe Aldirikoen Peñotako geltokia edota hainbat etxebizitza (Kateak eraikina, adibidez) bezala.
Inguruan San Juan de Dios ospitalea eta gaur hotela den Oriol jauregia daude.

## Zerbitzuak

* Aparkalekuak
* Autobus geltokiak
* EHUko Nautika eskola
* Renfe Aldirikoen geltokia
* San Juan de Dios ospitalea
* Udal kiroldegia

## Kale nagusiak

* Murrieta etorbidea (Santurtzin)
* Abaro etorbidea (Murrieta etorbidearen luzapena, Portugaleten)
* San Juan de Dios kalea (Santurtzin)
* Reina Victoria pasealekua (Santurtzin)
* María Díaz de Haro kalea (Reina Victoria pasealekuaren luzapena, Portugaleten)
* Peñota etorbidea (Santurtzi-Portugaleten)
* Herribitarte kalea (Santurtzin)

## Garraiobideak

Peñotako auzoa Bizkaibus eta Renfe Aldirikoak zerbitzuez estalita dago, eta 2009. urteaz geroztik, Bilboko metroak ere Peñotan badu geltokia, izen berarekin, Portugalete-Buena Vista inguruan kokaturikoa.

### Bilboko metroa

* Peñotako geltokia, 2. Linean.

### Renfe Aldiriak

* Peñotako geltokia, C-1 Linean.

### Bizkaibus

* A2315 Santurtzi - UPV/EHU
* A3115 Bilbo - Santurtzi
* A3135 Sestao - Kabiezes
* A3142 Santurtzi - Barakaldo - Retuerto-Kareaga
* A3321 Portugalete - Ondarra hondartza - Muskiz
* A3332 Trapagaran - Santurtzi
* A3333 Gallarta - Santurtzi
* A3335 Muskiz - Sestao

## Ikus, gainera

* Santurtzi
* Portugalete

## Kanpo estekak

* Datuak: Q9058927
# Peñueco

Peñueco Balmasedan dagoen auzoa da. Boinas La Encartada museoaren egoitza bertan dago.

## Ikus, gainera

* Enkarterri

## Erreferentziak

* ↑ EODA: Balmaseda

## Kanpo estekak

* Datuak: Q48750220
# Peñón Blanco (udalerria)

Peñón Blanco Mexikoko udalerri bat da. Durango estatuan kokatua dago. 2010ean 10.473 biztanle zituen 1.691,05 km²ko azaleran. Herriburua [[Peñón Blanco (Peñón Blanco)|Peñón Blanco]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2833503
* Multimedia: Peñón Blanco Municipality / Q2833503
# Peñas del Chache

Peñas del Chache Lanzaroteko mendirik altuena da, itsas mailaren gainetik 672 metro dituena. Famara mendizerrako mendi honen tontorrean Espainiako Aire Armadak instalazioak ditu.
Peñas del Chache inguruak iraganean Kanarietako baso termofiloko sastrakak izan ziren. Hala ere, giza ekintza historikoak ia desagertzea eragin du, eta garai modernoetan ordezkapen-sastrakak dira nagusi, hala nola Euphorbia regis-jubae, Asteriscus intermedius eta Lavandula pinnata sastrakadiak menderatua.

## Erreferentziak

* ↑ (Gaztelaniaz) Marcelino del Arco Aguilar, ed. Mapa de vegetación de Canarias. Memoria general. Santa Cruz de Tenerife: Grafcan Ediciones, 207 or. ISBN 978-84-611-3811-1..

## Kanpo estekak

* Datuak: Q2170219
* Multimedia: Peñas del Chache / Q2170219
# Peñascosa

Peñascosa Albaceteko udalerria da, Sierra de Alcaraz y Campo de Montiel eskualdean dagoena.
2009ko urtarrilaren 1eko erroldaren arabera 399 biztanle zituen.

## Ikus, gainera

* Albaceteko udalerrien zerrenda

## Kanpo estekak

* Datuak: Q1614899
* Multimedia: Peñascosa / Q1614899
# Peñíscolako gaztelua

Peñíscolako gaztelua, batzutan Luna Aitasantuaren gaztelua ere deitua Espainiako Valentziako Erkidegoko Peñíscola udalerrian dagoen gaztelu bat da.

## Kokalekua

Udalerria kokatua dagoen lurmutur txikiaren punturik garaienean dago, itsas mailatik 64 metroko garaieran. 230 metroko perimetroa du.

## Historia

1225ean Peníscolako setioan Jakue I.a Aragoikoak bereganatzeko ahaleginean porrot egin zuen, hortaz, Valentziako konkistan erasotzea ekidin, eta azkenik 1233an gotorlekuak bere gisa amore eman zuen.
1960an Anthony Mannek zuzendu eta Charlton Heston eta Sofia Loren aktoreek antzeztutako El Cid filmaren kokalekuetako bat izan zen.
Gaztelua eraiki aurretik, bertan jatorriz arabiar alkazaba edo gotorleku bat zegoen.
1294-1307 artean Tenpluko Ordenako zaldunek erromaniko estiloan eraiki zuten, eta Benedikto XIII.a edo Luna aitasantuaren egoitza izan zen.

## Iruditegia

* Gaztelua eta herrigunea.
* Gauez.
* Gotorlekua.
* Eliza edo kapera.

## Kanpo estekak

* Peñíscolako gaztelua. Castelló Probintziako Aldundia (Katalanez) (Gaztelaniaz)
* Datuak: Q2970221
* Multimedia: Castle of Peñíscola / Q2970221
# Petilia Policastro

Petilia Policastro Italiako udalerri bat da. Crotonako probintzian kokatuta dago, Calabria eskualdean. 8.614 biztanle ditu, 98,35 kilometro koadroko azaleran banatuta.

## Mugakideak

Petilia Policastrok honako udalerri hauekin egiten du muga:
Cotronei Mesoraca Roccabernarda Taverna

## Kanpo estekak

* Datuak: Q54513
* Multimedia: Petilia Policastro / Q54513
# Petidina

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Petidina, orokorrean meperidina deitua, nerbio-sistema zentralaren depresore gisa jarduten duen narkotiko analgesiko bat da, intentsitate ertaineko edo altuko mina arintzeko erabiltzen dena.
Petidina opioide sintetikoen taldekoa da, zehazkiago fenilpiperidinen familiakoa (fenilpropilaminen familiako botikez bestelako egitura eta propietate farmakologikoak dituen familia, metadona kasu). Beste opioide batzuek bezala, zenbait egun eman ondoren bat-batean hartzeari uzten bazaio mendekotasuna eta abstinentzia-sindromea sortzen ditu; beraz, dosia pixkanaka kendu behar da.
Opioideen artean kanal ionikoak blokeatzeko propietatea du, horrela analgesia ere ematen du mekanismo anestesiko lokal baten bidez.

## Erreferentziak

* ↑ Gipuzkoako Sendagileen Elkargo Ofiziala. Hiztegia. .

## Kanpo estekak

* Datuak: Q55434
* Multimedia: Pethidine / Q55434
# Petik gorako

Petik gorakoa ahuspez hasten den kalisteniako ariketa da. Gorputza besoekin igo eta jaistean, petik gorakoek bularretako giharrak, trizepsak eta aurreko deltoideak trebatzen dituzte, beste zenbait giharrentzako onura osagarriekin. Petik gorakoak trebaketa atletikoan eta soin-heziketan egiten diren oinarrizko ariketa da, eta, eskuarki, gorputz-trebaketa militarrean. Horretaz gain, gudari- eta ikastetxe-kiroletan eta borroka-erti batzuetan zigortzeko erabili ohi dira.

## Erreferentziak

* ↑ «pompe | dictionnaire électronique français-basque | Nola Erran» nolaerran.org (Noiz kontsultatua: 2022-03-17).

## Kanpo estekak

* Datuak: Q320575
* Multimedia: Push-ups / Q320575
# Phisher

Phisherra phishing egiteko sistemak garatzen dituen informatikaria da. Hauek azpijokoak erabiltzen dituzte pertsonen datu pribatuak lortzeko, eta datu horiekin iruzur egiten dute.

## Kanpo estekak

* Datuak: Q12265864
# Phlebozemia

Phlebozemia Tortricidae familiako tximeleta genero bat da. Bere espezie tipoa Phlebozemia sandrinae da.

## Espezieak

| Espeziea | Egoera |
| Phlebozemia argyraetha | daturik gabe |
| Phlebozemia asperana | daturik gabe |
| Phlebozemia biocellana | daturik gabe |
| Phlebozemia chalcentes | daturik gabe |
| Phlebozemia diaphorus | daturik gabe |
| Phlebozemia eutrachys | daturik gabe |
| Phlebozemia flexilineana | daturik gabe |
| Phlebozemia hybristis | daturik gabe |
| Phlebozemia peistica | daturik gabe |
| Phlebozemia petulans | daturik gabe |
| Phlebozemia phaedra | daturik gabe |
| Phlebozemia sandrinae | daturik gabe |

## Kanpo estekak

* Datuak: Q7186498
* Espezieak: Phlebozemia
# Phlebia radiata

Phlebia radiata Meruliaceae familiako onddo espezie bat da. Ez da jangarria, ezkozkoa da (heltzean larrukara).
Sinonimoak: Auricularia aurantiaca, Phlebia contorta, Phlebia donkii.

## Deskribapena

Karpoforoa: Guztiz erresupinatua eta substratuari estu-estu finkatua; gutxitan altxatzen da ertzetik. Hasieran, zentimetro bateko edo gehiagoko diametroko geruza biribilduetan garatzen da, batu eta zenbait dezimetroko gainazalak eratzen dira. Himenioa erradialki ildaskatua, izurtua, eta loditua ale gazteetan, batez ere ertzean, ondoren garatxoduna edo lobulatua; kolorea, laranja zurbiletik laranja bizira doa edo arrosatik gris zurbilera. Ertza argiagoa, zurixka.
Haragia: Gelatinakara, biguna egoera freskoan, adarkara eta larrukara egoera lehorrean.

## Jangarritasuna

Ez du sukaldaritzako baliorik.

### Nahasketa arriskua

Phlebia rufa delakoarekin nahas daiteke, Peniophora incarnata espezieak ere badu antza

## Sasoia eta lekua

Urte osoan. Usteldura zuria sortzen du ; hostozabalen zur hiletan, koniferoetan gutxiago, motzondoetan eta, oro har, enborren azalean eta adar erorietan.

### Banaketa eremua

Kanada, Ameriketako Estatu Batuak, Mexiko, Europa, Errusia, Nepal, Kaukasia, Australia, Zeelanda Berria, Japonia, Kaukasia, Brasil, Gabon, Txile.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 586 or. ISBN 84-404-0530-8..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia..
* ↑ (Gaztelaniaz) Bon,Marcel. (1988). Guia de Campo de los hongos de Europa.. Ediciones Omega, S. A. Barcelona, 322 or. ISBN 84-282-0865-4..

## Kanpo estekak

* Datuak: Q3381326
* Multimedia: Phlebia radiata / Q3381326
* Espezieak: Phlebia radiata
# Paraselotis

Paraselotis Gelechiidae familiako tximeleta genero bat da. Bere espezie tipoa Paraselotis pelochroa da.

## Espezieak

| Espeziea | Irudia | Egoera |
| Paraselotis pelochroa | | daturik gabe |

## Kanpo estekak

* Datuak: Q7135901
# Paraserianthes lophanta

Paraserianthes lophantha Fabaceae familiako lekadun espezie bat da, izen arruntez "Albizia" izenekoa. Hego Amerikan du jatorria.

## Deskribapena

Heldu garaian 4 eta 7 metroko altuera har ditzake eta adaburuak piramide itxura du. Loreak neguan ateratzen dira, hori kolorekoak eta hodi itxura dute. Hostoak iraunkorrak dira, baina hotz handia eginez gero, eror daitezke.
Oso ohikoa da eta landatzeko ez du arreta berezirik behar; substratu txiroekin ere haz daiteke, baina beti ere ondo xukatuak eta haizeetatik babestuta.
Oso azkar hazten da eta lorategietan maiz erabiltzen den zuhaixka da.
Albizia julibrissina oso antzekoa den espeziea da baina haren loreen ñabardurak bereizten du, izan ere, kolore gorriak eta horiak baititu.

## Taxonomia

Paraserianthes lophantha ( Willd. ) I. C. Nielsenek deskribatu zuen eta [./https://es.wikipedia.org/wiki/Bulletin_du_Mus%C3%A9um_National_d'Histoire_Naturelle Bulletin du Muséum National d'Histoire Naturelle], Section B, Adansonia. Botanique Phytochimie-en argitaratua izan zen 5 (3): 326. 1983 [1984].

## Bibliografia

* AFPD. 2008. Loredun landarearen datu basea - Fleurs D'Afrique-ren Donnees des Plantes oinarria.
* Brako, L. eta JL Zarucchi. (eds.) 1993. Peruko loreak eta Gimnosperms katalogoa. Monogram. Duena. Bot. Missouri Bot. Gard. 45: i-xl, 1-1286.
* Hokche, O., PE Berry eta O. Huber. 2008. 1-860. O. Hokche-n, PE Berry eta O. Huber New Cat. Flask Vasc. Venezuela. Caracaseko Venezuela Fundazioaren Institut botanikoa.
* Idárraga-Piedrahita, A., RDC Ortiz, R. Callejas Posada eta M. Merello. 2011n. Antioquiako flora. Landare Baskularren Katalogoa, vol. 2. Antioquia saileko baskularren zerrenda. 1.939. Orrialdea.
* Jørgensen, PM eta C. Ulloa Ulloa. 1994an. Ekuadorreko Andeetako goi mailako landareen hazien landareak. AAUko Rep.34: 1-443.
* Jørgensen, PM eta S. León-Yánez. (eds.) 1999. Ekuadorreko landare baskularren katalogoa. Monogram. Duena. Bot. Missouri Bot. Gard. 75: i-viii, 1-1181.

## Kanpo estekak

* Datuak: Q7135903
* Multimedia: Paraserianthes lophantha / Q7135903
* Espezieak: Paraserianthes lophantha
# Parasibirskita

Parasibirskita borato motako minerala da.

## Ezaugarriak

Parasibirskita borato mineralaren formula kimikoa hau da: ${\ce {Ca2(B2O5) * H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Parasibirskite: Mineral information, data and localities.» www.mindat.org (Noiz kontsultatua: 12-05-2019).
# Petxora zaldi

Petchora zaldia, (Errusieraz: Petchorskaïa), Errusiako bertako zaldi arraza bat da. Bere tamaina zein gainontzeko ezaugarriengatik petchora arraza ponien sailkapen taldean sartzen da. Arrazaren jatorria Petxora ibaiaren ertzetan dago, Zirkulu polar artikotik gertu.
Egun oso arraza bakana da.

## Arrazaren historia

Muturreko ingurune batean garatutako arraza bat da, eta ezinbestekoak diren abereak dira bertan bizi den jendearentzat. Zaldi hauen arbasoak Uraletatik, Siberiatik zein Estoniatik ekarri zituzten XVI. mendean.

## Erreferentziak

* ↑ (Ingelesez) «Pechora horse» The equinest (USA).

## Kanpo estekak

* Datuak: Q22009342
# Petxina

Petxina kupula baten oinarri zirkularra eta azpiko espazio karratu baten arteko topaketa konpontzen duen hiruko formako eraikuntza elementua da. Hiruki formako azalera esferiko bat du, hiru zirkunferentzia arkuk mugatua. Kupula eliptiko batetatik laukiluze formako oinplano batetara pasatzea ere ahalbidetzen du. Petxinek, kupularen pisua izkinetara bidaltzen dute, zutabeen gainean eutsita daudelarik.
Petxinen erabileraren lehen saiakerak, erromatarrek egin zituzten, baina arkitektura baliabide honen benetako esplotazioa, Bizantziar Inperioan egin zen, VI. mendean. Bere kupularentzako euskarri mota hau erabiltzen duen eraikinik nabarmenena, Hagia Sofia eliza da, Istanbulen dagoena.
Aurrerago, batez ere, Erromaniko, Pizkunde, Barroko eta Islamiar arkitekturan erabilia izan zen.
* Kupula petxinen gainean (Meskita Urdina)

## Erreferentziak

* ↑ Arkitektura hiztegian ez da agertzen. Gaztelaniaz Pechina eta frantsesez Pendentif.

## Kanpo estekak

* Datuak: Q734605
* Multimedia: Pendentives / Q734605
# Petxuberro

Petxuberro Nafarroa Garaiko mendia da, 1096 metro ditu eta Abodiko mendilerroan kokatuta dagoena.

## Erreferentziak

* ↑ Gailurraren izena: Petxuberro (Mendikat webgunean)
* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Petxuberro (Mendikat)

## Ikus, gainera

* Euskal Herriko mendiak
* Nafarroako mendien zerrenda

## Kanpo estekak

* luberri.net webgunean
* Datuak: Q56705099
# Petxero

    Artikulu hau estamentuari buruzkoa da; irudizko adiera gaitzat duena beste hau da: «Kopla-buruko»
Petxeroa Antzinako Erregimeneko Gaztelako Erresuman, behe Erdi Arotik Aro Modernoaren amaiera arte, zerga pertsonalak (petxak) ordaintzeko derrigortasuna zuen gizartearen zatia zen: ohiko eta ez ohiko zerbitzuak deritzenak. Derrigortasun honek, eta ez aberastasunak, ezaugarritzen zuen gizarte maila hau. Beste zerga batzuk, alkabalak adibidez, produktuen gainekoak izanik, unibertsalagoak ziren.
Petxeroen alderantzizko egoeran salbuetsiak zeuden: azken hauek, estamentuagatik (nobleak, elizgizonak), lurralde foruagatik edo erregearen mesedeagatik, petxarik ordaintzen ez zuten pribilegiatuak ziren, eta kasu partikular mordoa izaten zen. Zerbitzuak Gorteetan, hirien bozkekin onartzen baitziren, pribilegiatuek hauekin inplikaturik egoteari utzi zioten. Honek, neurri handi batean, instituzio honen izaera azaltzen du eta baita Hispaniar Monarkiarekin zuen harremana ere. Oso bestelakoak ziren parlamentu ingelesa eta Frantziako Estatu Orokorrak, beren artean biziki desberdinak izanda ere.
Alkalako Ordenamenduak, petxeroen inskripzioa txanpon eta neurrien padroietan aurreikusten zuen, euren ordaintzeko derrigortasunari uko egiteko moduak eragozteko.
Nafarroa eta Aragoiko Erresumetan ere petxa deitutako zergak ordaintzen ziren eta petxero hitza erabiltzen zen.
Bere erabilera zabalean, plebeio, herri xehe, edo hirugarren estatu hitzen sinonimotzat har daiteke, eta ez hain zehazki zerga-ordaintzaile-rena, azken hau gaur egungo estatuei dagokielako.

## Kanpo estekak

* Datuak: Q3077878
# Petxora itsasoa

    Artikulu hau Errusiako itsasoari buruzkoa da; beste esanahietarako, ikus «Petxora (argipena)».
Petxora itsasoa (errusieraz: Печо́рское мо́ре, translit.: Pechorskoye More) ipar-mendebaldeko Errusiako itsasoa da, Barents itsasoaren hego-ekialdean dagoena. Mendebaldean Kolgujev uhartea du, ekialdean Vaigatx uhartea eta Jugorski penintsula, eta iparraldean Zembla Berria. Narian-Mar da Petxora itsasoko portu nagusia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/03/24 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q217501
* Multimedia: Pechora Sea / Q217501
# Petxora (argipena)

Petxora izan daiteke:
* Petxora, ipar-mendebaldeko Errusiako hiria.
* Petxora, ipar-mendebaldeko Errusiako ibaia.
* Petxora itsasoa, Ozeano Artikoaren besoa, Errusiaren ipar-mendebaldean dagoena.
* Petxorako txirta (Anthus gustavi), txori txikia, Siberiako tundran umatzen dena.